
Ministru kabineta rīkojums Nr. 749
Rīgā 2024. gada 19. septembrī (prot. Nr. 37 7. §)
Par apropriācijas palielināšanu
· 1. Atbilstoši likuma "Par valsts budžetu 2024. gadam un budžeta ietvaru 2024., 2025. un 2026. gadam" 81. pantam atbalstīt apropriācijas palielināšanu Finanšu ministrijai resursiem no dotācijas no vispārējiem ieņēmumiem un izdevumiem budžeta programmā 33.00.00 "Valsts ieņēmumu un muitas politikas nodrošināšana" 13 272 103 euro apmērā, lai nodrošinātu atbalsta izmaksu hipotekārā kredīta ņēmējiem par 2024. gada trešo ceturksni.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.
· 3. Finanšu ministrijai likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas procesā 2025. gadam palielināt resursus no dotācijas no vispārējiem ieņēmumiem un izdevumus budžeta programmā 33.00.00 "Valsts ieņēmumu un muitas politikas nodrošināšana" 20 450 000 euro apmērā, attiecīgi samazinot izdevumus budžeta resora "74. Gadskārtējā valsts budžeta izpildes procesā pārdalāmais finansējums" programmā 23.00.00 "Valsts atbalsta programmas", lai nodrošinātu finansējumu atbalsta izmaksai hipotekārā kredīta ņēmējiem par 2024. gada ceturto ceturksni.

